Jakada: Sin za ta cigaba da yin hadin gwiwa da Syria a bangaren yada labarai - china radio international
Jakada: Sin za ta cigaba da yin hadin gwiwa da Syria a bangaren yada labarai
2018-07-05 11:05:48 cri
Jakadan kasar Sin a Syria Qi Qianjin, ya bayyana muhimmancin cigaba da hadin gwiwa tsakanin Sin da Syrian a bangaren watsa labarai.
Da yake jawabi a hedkwatar jaridar al-Watan ta kasar a Damascus, Qi ya yaba da irin hadin gwiwar dake wanzuwa tsakanin kasashen biyu a cikin shekaru 7 da suka gabata a matakai daban daban, ciki har da hadin gwiwar kasashen a bangaren yada labaru.
Jakadan ya ce, "muna sha'awar wannan hadin gwiwa, kuma muna son mu ci gaba da hadin gwiwar a wannan bangare. Muna yin tunani game da sabbin ayyukan yin musaya tsakanin 'yan jaridun Sin da na Syria a nan gaba".
A nasa bangaren, Waddah Abd Rabbo, babban editan jaridar ta al-Watan ya ce, kafafen yada labaran Syrian suna bukatar a ci gaba da taimaka musu sakamakon kalubalolin da suke fuskanta a sanadiyyar tashin hankalin da kasar take fama da shi.
"Muna son cigaba da yin hadin gwiwa da Sin" in ji Abd Rabbo.(Ahmad Fagam)
v Red Cross ta nuna damuwa kan makomar fararen hular dake yankuna masu fama da rikici a Syria 2018-06-28 11:12:28
v Wakilin MDD ya gudanar da taron tuntuba a kokarin warware rikicin Syria 2018-06-26 10:51:17
v An cimma sabuwar yarjejeniyar kwashe 'yan tawayen Syria daga wajen Homs 2018-05-02 09:38:15
v Putin ya tattauna da Rouhani kan batun Syria 2018-04-16 11:00:06
v Shugaban Sham: Matakin soja da Amurka za ta dauka a Sham zai tsananta halin da ake ciki 2018-04-13 16:09:33